als_Latn dik_Latn sag_Latn
Rikthimi i Kylie Minogue
Një prej divave të popit që ka monopoliziau në njëfarë mënyre këtë zhaner muzikor qe prej vieteve ’80, Kylie Minogue do te jete kete vjeshte ne nje turne te gjate muzikor ne Europe.
Kylie ka lindur më 28 maj të vitit 1968 në Melburn të Australisë. Karriera e saj nuk filloi në fushën e muzikës, por në atë të aktrimit. Në vitin 1979 filloi karrierën e saj duke marrë pjesë në serialin “Skyways”. Më vonë mori pjesë si protagoniste në serialin “The Henderson Kids”, ndërkohë që famën më të madhe e fitoi me rolin e saj në serialin e përditshëm “Neighbors”. Ky serial u transmetua edhe në Angli.
Në dhjetor të vitit 1988 u hodh në treg albuimi i saj i parë, me titull “Kylie”, me shumë këngë që pushtuan klasifikimet si : “Got To Be Certain”, “Je Ne Sais Pas Pourquoi” dhe “Especially For You”. Albumi shiti më shumë se katër milionë kopje në gjithë botën. Albumi i radhës u publikua në shtator të 1989-ës me titull “Enjoy Yourself” dhe për Kylie-in solli fitimin e çmimeve të para në vendin e saj. Në të përfshiheshin këngë si “Wouldn’t Change A Thing” dhe “Tears On My Pillow”.
Në vitin 1991 Kylie Minogue u bë e para këngëtare që arriti me të 13 single-at e saj të parë të pozicionohej në Top10 të Britanise së Madhe. Përveç të gjitha çmimeve që po merrte, presidenti i Australisë i dha dekoratë për punën e saj në fushën e muzikës.
Në 2005-ën, vit ky shumë i rëndësishëm për këngëtaren, ajo anulloi tour-in e saj dhe deklaroi se vuante nga kanceri i gjirit. Kylie luftoi me sëmundjen e saj për më shumë se një vit dhe më pas u rishfaq në skenat e muzikës. Në vitin 2007 u rikthye diskografikisht me një tjetër album, me titull “X”, i cili e drejtoi atë edhe një herë në rrugën e suksesit.
Në vitin 2010 Kylie u rikthye me një tjetër punë. Ajo publikoi në fillim single-in “All Over The Lovers”, pjesë e albumit me titull “Aphrodite”, i cili u hodh në treg në qershor të këtij viti. Për promovimin e albumit të fundit, Kylie, në 2011-ën, bëri tour-in “Les Folies” me shfaqje në Europë, Amerikën Veriore, Azi, Australi dhe Afrikë.
Në 2012, Minogue feston 25-vjetorin e saj në industrinë e muzikës me tour-e në vende të ndyshme. Në maj të këtij viti u hodh në treg single-i “Timebomb”, hiti më i madh i albumit “The Best of Kylie Minogue”.
Në shtator të vitit 2013, Minogue bashkëpunoi me këngëtaren italiane Laura Pausini në single-in “Limpido”, i cili u bë numri 1 në Itali dhe u kandidua për “World’s Best Song” në “World Music Awards” në 2013-ën.
Në 27 janar 2014 këngëtarja publikoi single-in e saj të radhës, “Into The Blue”, i cili u pwrfshi nw albumin e ri me titull “Kiss Me Once”. Për këtë album Kylie ka bashkëpunuar me producentë si : Fernando Garibay, Pharrell Williams, Darkchild, Sia, Nervo dhe Jay-Z. Janë të gjitha qytet europiane më të mëdhatë të përzgjedhura nga Minouge për të performuar gjatë turneut të këtij viti.
Ne do tju sygjeronim datën 21 tetor në Pragë të Cekisë ku këngëtarja do t këndojë live në të famshmen O2 Arena të Pragës. Cmimi i biletave nis nga 110 euro.
fao_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn